Document ID: 32004L0084

SMERNICA RADY 2004/84/ES
z 10. júna 2004,
ktorou sa mení a dopĺňa smernica 2001/113/ES vzťahujúca sa na ovocné džemy, rôsoly a marmelády a sladené gaštanové pyré, určené na ľudskú spotrebu
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 37,
so zreteľom na návrh Komisie,
so zreteľom na stanovisko Európskeho parlamentu,
keďže:
(1)
Smernica 2001/113/ES (1) stanovuje základné požiadavky, ktoré majú spĺňať výrobky vymedzené v jej prílohe I, vrátane džemov a marmelád, takže tieto výrobky sa môžu voľne pohybovať v rámci vnútorného trhu.
(2)
V nemeckej jazykovej verzii sa názvy výrobkov „Konfitüre“ a „Marmelade“ používajú jednotlivo pre „džem“ a „marmeládu“.
(3)
Na určitých miestnych trhoch v Rakúsku a Nemecku, ako sú trhy poľnohospodárov alebo týždenné trhy, sa pojem „Marmelade“ tradične používa pre výrobok s názvom „džem“; v takýchto prípadoch sa pojem „Marmelade aus Zitrusfrüchten“ používa pre pojem „marmeláda“, aby sa odlíšili tieto dve kategórie výrobkov.
(4)
Je preto vhodné, aby v Rakúsku a Nemecku vzali tieto tradície do úvahy pri prijímaní opatrení, ktorými sa má dosiahnuť súlad so smernicou 2001/113/ES.
(5)
Táto smernica sa má uplatňovať od 12. júla 2004 na účely zabezpečenia celkového prospechu z jej ustanovení,
PRIJALA TÚTO SMERNICU:
Článok 1
Príloha I smernice 2001/113/ES sa v nemeckej jazykovej verzii nahrádza prílohou k tejto smernici.
Článok 2
Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
Uplatňuje sa od 12. júla 2004.
Článok 3
Táto smernica je adresovaná členským štátom.
V Luxemburgu 10. júna 2004

Labels: 3
0
18
17